NARIADENIE KOMISIE (ES) č. 1118/2009
z 20. novembra 2009,
ktorým sa mení a dopĺňa nariadenie (ES) č. 318/2007, ktorým sa ustanovujú zdravotné podmienky pre zvieratá pri dovoze určitých druhov vtákov do Spoločenstva a podmienky karantény
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 10 ods. 4 prvý pododsek,
keďže:
(1)
Nariadením Komisie (ES) č. 318/2007 (2) sa ustanovujú zdravotné podmienky pre zvieratá pri dovoze určitých druhov vtákov s výnimkou hydiny do Spoločenstva a podmienky karantény uplatniteľné na takéto vtáky po dovoze.
(2)
V článku 6 nariadenia (ES) č. 318/2007 sa požaduje, aby členské štáty oznámili Komisii a ostatným členským štátom zoznam čísel schválení schválených karanténnych zariadení alebo stredísk, ktoré sa nachádzajú na ich území. V prílohe V k uvedenému nariadeniu sa uvádza zoznam karanténnych zariadení a stredísk.
(3)
Rakúsko preskúmalo svoje schválené karanténne zariadenia a strediská a aktualizovaný zoznam týchto zariadení a stredísk zaslalo Komisii. Zoznam schválených karanténnych zariadení a stredísk uvedený v prílohe V k nariadeniu (ES) č. 318/2007 by sa preto mal zodpovedajúcim spôsobom zmeniť a doplniť.
(4)
Nariadenie (ES) č. 318/2007 by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
V prílohe V k nariadeniu (ES) č. 318/2007 sa vypúšťa táto položka týkajúca sa Rakúska:
„AT
RAKÚSKO
AT-3-HO-Q-1“
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch
V Bruseli 20. novembra 2009